Lounes : "idurar ad rmimzen". Ass-a taddart n Timizart tuɣal d taɛljet, tettfeǧǧiǧ am uzrar deg umgreḍ n tmeṭṭut. S kra n win yerzan ɣer taddart n Timizart, yessaweḍ tajmlit i kra n win id yefkan affus akken ad yessu ccbaḥa akked tezdeg ɣef yiwet n taddart id yefkan acḥal d ameɣras i lmend n tilelli n tmurt , id yefkan acḥal d ameɣnas i lmendad n tugdut menbeɛ timunent ama deg 1963 neɣ deg 1980 neɣ 2001.Am akken yeqqar wanzi s teqbaylit : “acu yettnadi uderɣal? D tafat!” Ɣef anect-a yal yiwen yessarem ad yili warraz n tezdeg tewwi taddart n Timizart deg temzizelt – agi n 2015 d win ara yeẓẓun lebɣi deg ulawen n imezdaɣ n tudrin nniḍen n At Jennad akked tudrin n tmurt n leqbayel s-umata amer ad lalent tismin, ad mɛanadent ɣer ubrid –agi n yiseɣ akked tezdeg, ad krent tirni i yilefḍan yettcelliḥen udem n tmurt-nneɣ. Xudi tamselt yewwid fell-as uɛbaj n wawal asmi id yenna : a win yeddan d win I t-yifen/ ad yettɛanad ad a t yaweḍ!